**A Pécsi Tudományegyetem Egyetemi Hallgatói Önkormányzata felvételt hirdet Mentorprogramért felelős koordinátor pozíciójának betöltésére.**

**(1) Téged keresünk, amennyiben:**

a) Könnyen teremtesz kapcsolatot hallgatótársaiddal, könnyen kommunikálsz;

b) Tárgyalóképes szinten beszélsz angolul;

c) Szeretnél egy közösség tagja lenni;

d) Szervezési és koordinációs képességeidet kamatoztatnád.

**(2) A pályázat leadásának feltételei:**

a) **A pályázat leadási határideje:** 2021. 06. 15. (kedd) 23:59

b) **A pályázatok leadásának helye:**Kizárólag elektronikus úton, scannelve, a elnokititkarsag.ehok@pte.hu e-mail címre küldve.

**(3) Mi az, ami mindenképp szükséges a pályázathoz?**

a) Egy kitöltött jelentkezési lap;

b) Egy fényképes önéletrajz, amelyből nem csak szakmai tapasztalataid, de személyes értékeid is szeretnénk megismerni;

c) Egy motivációs levél, amely során meggyőzöl bennünket arról, hogy Te vagy a legalkalmasabb a feladat ellátására;

d) Végül, de nem utolsó sorban a pályázatod minden oldalának aláírásoddal történő hitelesítése.

**(4) Mit csinál a Mentorprogramért felelős koordinátor?**

a) Mentorprogram meghirdetése, jelentkezők interjúztatása, mentorok felvétele;

b) A felvételt követően a mentorokkal együtt részt venni a mentortáborban, mentortréning szervezése a PTE NI mentorok számára;

c) Havi rendszerességgel részt venni a vezetőmentor találkozókon, további havi beszámoló elkészítése;

d) A mentorok koordinálása a felvételt követően, személyes & online meetingek szervezése;

e) Kapcsolattartás a kapcsolódó szervezeti egységekkel;

f) Turisztikai események koordinálása;

g) Mentorbeszámolók begyűjtése és áttekintése;

h) Külföldi hallgatókkal történő kapcsolattartás.

 **(5)** A Mentorprogramért felelős koordinátor megbízása a visszavonásig érvényes, de legfeljebb 1 évre szól, mely meghosszabbítható.

**(6)**A formai követelményeknek megfelelő, érvényes pályázat esetén szóbeli elbeszélgetés következik az aktuális járványügyi szabályozások betartása mellett, melynek előzetesen várható időpontja: 2021. június 21. (hétfő, előzetes egyeztetés szerint, előreláthatólag kora délutáni órák).

A szóbeli elbeszélgetés során lehetőséged nyílik a pályázatodban leírtakon túl bemutatkozni, valamint kérdéseket feltenni a szervezettel és a meghirdetett pozícióval kapcsolatban. Az elbeszélgetés során várhatóan angol nyelvtudásodat is felmérjük.

A teszten és az elbeszélgetésen történő részvétel a pozíció betöltésének kötelező előfeltétele, így amennyiben komolyak a szándékaid, a fent leírt időszakban légy elérhető, részünkről az előzetes e-mailben történő időpont egyeztetés során igyekszünk rugalmasak lenni, amennyire csak lehet!

**(7)** Tevékenység várható kezdete: 2021. június 28.

**(8)** A tevékenység ellentételezése ösztöndíj formában történik.

**(9)**Tevékenység végzésének helye: Pécs, a PTE EHÖK hallgatói irodái, home office.

**Pécs, 2021. 05. 31.**

**Koltai Arnold s.k.**

**PTE EHÖK elnök**